description: Популизмът е диво животно, ако някой политик се опитва да го язди, може да бъде стъпкан или изяден от него. Вицепремиерът в оставка Томислав Дончев

title: Цитат на деня: Популизмът е диво животно - може да те стъпче или изяде

maintext:
Фотограф: Георги Кожухаров
Популизмът е диво животно, ако някой политик се опитва да го язди, може да бъде стъпкан или изяден от него.Вицепремиерът в оставка Томислав Дончев в интервю за БНТТой допълни, че големият проблем е, че когато популизмът надигне глас, нормалните аргументи спират да имат място.Относно станалото в центъра в Харманли, Томислав Дончев посочи, че реакцията на всички служби е била адекватна. Той изрази разочарование, че е имало опити от политици да се лови риба в мътна вода."Има неща, с които не трябва да си играем. Подклаждането на страховете на хората може да ни вкара в цикъл, в който напрежението да става все по-голямо", допълни вицепремиерът в оставка.Относно въвеждане на мажоритарна изборна система в два тура, Дончев каза, че не трябва да се бави нейното приемане. "Гласоподавателят е казал, че я иска, всеки опит да се бави, ще се приеме, като опит да не съобразим с волята на суверена", допълни той.На въпрос "Къде сбърка ГЕРБ", Томислав Дончев посочи, че са направени добри неща, но явно те не са били достатъчно. "Сигурно не сме направили нещо според нуждите и потребностите. Трябва да открием, какво не е направено.За мен лично, една от основните болни точки, е ужасяващото усещане за липса на справедливост, но там няма просто и лесно решение", допълни вицепремиерът в оставка.


description: 11% от туристите идват у нас за спа, а сме на второ място в Европа по минерални води, отбеляза министърът на туризма Николина Ангелкова на представянето на новата инвестиционна програма.

title: До 16 декември общини могат да кандидатстват за средства за усвояване на минералните води

maintext: Четирисет и три процента от туристите, посещаващи България, идват за слънцето и морето, а 11% - за посещение на балнео- и СПА курорти. Това отрежда пето място на този вид туризъм за сметка на второто място в Европа по минерални извори, каза министърът на туризма Николина Ангелкова на представянето на новата инвестиционна програма "Минерални води" на Министерството на околната среда и водите.Тя ще позволи на общините да инвестират в модернизация и разширяване на водопреносната мрежа за минерална вода и ще осигурява до 50% от стойността на проектите, съобщи Министерството на околната среда (МОСВ). Останалата част може да се финансира по схема за публично-частно партньорство, а ако общините изтеглят кредит, МОСВ ще покрие лихвите им.Пилотната схема е с бюджет от 3,5 милиона лева, предвидени от Националния доверителен екофонд (НДЕФ), който до 16 декември т.г. ще приема проектите на местните власти. Тя се финансира от ранните търгове с емисии на парникови газове.Ивелина Василева изрази надежда, че догодина по програмата ще има още повече средства и ще се използва все повече от потенциала на водите. Те могат да се използват не само за питейни цели и балнеология, но за отопление, оранжерийно производство, развитие на спортни дейности.Николина Ангелкова допълни, че 34 специализирани центрове, предлагащи СПА и балнеопроцедури са в процес на сертифициране по новата наредба на Министерството на туризма.Находищата на минерални води, изключителна държавна собственост, са 102. От 2011 г. с промени в Закона за водите е въведена възможността те да се предоставят безвъзмездно на общините за срок от 25 години. Досега 42 общини стопанисват 63 находища. Данните сочат, че в момента се оползотворява по-малко от 20 процента от ресурса, като потенциалът е 3800 литра в секунда.Общият брой издадени разрешителни за водовземане от находищата – изключителна държавна собственост, е 600 броя, а предоставеният за използване ресурс е 580 л/сек. От тях 525 разрешителни са за балнеология и туризъм с предоставен ресурс 500 л/сек.

fasttext_language: bg


description: Арабската държава, която ще е домакин на световното първенство през 2022 година, инвестира изключително много пари в привличането на специалисти и играчи от чужбина с цел създаването на силен тим за шампионата.

title: Селекционерът на Катар заплаши с оставка, ако бъдат изгонени чужденците в тима

maintext:
Уругваецът смята, че няма да се справи без чужденци в състава
Селекционерът на Катар Хорхе Фосати заплаши с оставка, ако местната футболна федерация предприеме политика срещу натурализирането на чужденци.Арабската държава, която ще е домакин на световното първенство през 2022 година, инвестира много в привличането на специалисти и играчи от чужбина с цел създаването на силен тим за шампионата, но до момента резултатите не отговарят на очакванията."Чух, че се обсъжда изключването на натурализирани играчи за сметка на млади катарски футболисти. Не съм съгласен с това и когато през септември поех поста, условията не бяха такива. Ако федерацията наистина приложи такъв модел, ще уважа решението, но ще трябва да потърсят друг треньор, който иска да работи по този начин", заяви Фосати.В момента половината от националния отбор на Катар е съставен от натурализирани чужденци, мнозинството от които от Южна Америка. В последната контрола на тима срещу Китай шестима от стартовата единайсеторка не бяха родени в страната.Местната федерация обаче обяви, че иска да подпомага развитието на катарския футбол и да се налагат местни играчи. Това в момента изглежда като по-удачен вариант за централата, тъй като до момента Катар има само една победа в петте си квалификационни мача за световното в Русия през 2018 г.


title: Зауерланд призова българските фенове да подкрепят Кубрат Пулев

maintext:
Българинът за пръв път ще се бие пред родна публика
Промоутърът на Кубрат Пулев - Кале Зауерланд, коментира предстоящия сблъсък между българина и бившия световен шампион Самюел Питър и заяви, че интересът към него е огромен.Германецът призова българските фенове да подкрепят боксьора в "Арена Армеец", който за пръв път в професионална си кариера ще има мач пред родна публика."Интересът към този сблъсък е огромен. Това ще е най-голямото боксово събитие, провеждано някога в България. Билетите ще бъдат пуснати в продажба утре, като очакваме да бъдат разпродадени за рекордно кратко време. Всеки, който иска да изживее това историческо събитие, трябва да си купи билет, докато още може", коментира Зауерланд."Това е много опасна битка. Питър е бивш световен шампион с унищожителен удар и знаем, че той идва в България, за да победи. Кубрат ще трябва да разчита на подкрепата на феновете си удома, за да преодолее този труден противник и да продължи да се бори за световната титла", каза още промоутърът.


title: "Макдоналдс" съди Флоренция заради отказ да открие ресторант до историческата катедрала

maintext: Американската верига за бързо хранене "Макдоналдс" (McDonald's) иска 18 милиона евро (20 милиона долара) от италианския град Флоренция за щети, причинени от отказа на местните власти да разрешат на компанията да отвори ново заведение край емблематичната 800-годишна катедрала в центъра, предаде ДПА, цитирана от БТА.Плановете на веригата да се настани на един от най-посещаваните площади в Европа, известен с ренесансовата си архитектура, бяха възпрепятствани от нови градски регулации, които целят да ограничат веригите за бързо хранене в центъра на града, съобщава "Индепендънт". Според законите ресторантите около Дуомото трябва да използват в менюто си местни, типични за района на Тоскана продукти. "Макдоналдс" твърди, че е готова да направи това, пренебрегвайки правилата на франчайза си - а градът дискриминира компанията.Напълно сме съгласни, че културното и артистично наследство и историческите центрове на италианските градове трябва да бъдат защитени, както и традициите и историческите малки магазини. Не можем обаче да приемем дискриминационни разпоредби, които вредят на правото на частна инициатива, се посочва в изявление на компанията.Кметът на Флоренция Дарио Нардела коментира, че градът е в пълното си право да откаже на веригата. През юни той спря плана на компанията да отвори заведение на площада край катедралата под натиска на местни граждански организации. "Макдоналдс" обжалва решението пред регионалния административен съд, чието постановление може да бъде атакувано пред по-висша съдебна инстанция. Това означава, че юридическият спор може да продължи с години, отбелязва ДПА."Макдоналдс" често влиза в спорове в Италия, която се гордее с кулинарната си традиция. В Рим миналия месец планове на веригата да открие ново заведение край Ватикана бяха посрещнати на нож.


description: Двата тима ще се изправят утре на националния стадион "Васил Левски" в пряк сблъсък за третото място в групата, което осигурява право на участие в Лига Европа на пролет.

title: Капитанът на "Базел": Мачът с "Лудогорец" е като финал за нас

maintext:
Швейцарският тим се надява на победа в София
Капитанът на "Базел" Матиас Делгадо заяви пред официалния сайт на УЕФА, че мачът срещу "Лудогорец" в София е като финал за него и съотборниците му.Двата тима ще се изправят утре на националния стадион "Васил Левски" в пряк сблъсък за третото място в групата, което осигурява право на участие в Лига Европа напролет."Предстоящият мач с "Лудогорец" е като финал за нас. Те са много труден и добре подготвен съперник. Ако играем обаче по начина, по който играхме срещу ПСЖ, ще спечелим. В първия мач изпуснахме да спечелим и сега знаем, че трябва да го сторим на всяка цена", коментира Делгадо."Досега показахме добър футбол, но съперниците ни бяха много силни отбори. Имахме трудности, когато трябваше да се отбраняваме, и за съжаление взехме само една точка от досегашните четири мача. Сега ни предстоят два финала, от които искаме да вземем максимален брой точки и да се класираме в Лига Европа", каза още аржентинецът."В първенството играем добре до този момент, но в Европа не показваме пълните си възможности. Ще бъде чудесно, ако можем да покажем пред целия свят на какво сме способни. Това е важно не само за нас, а и за града Базел. Базел се нуждае да бъде в Шампионската лига или Лига Европа, да се бори и да се развива", завърши капитанът.


description: Знам, че в журналистиката добрите новини не са новини. В случая обаче иде реч за политика – т.е. за бъдещето на "общото нещо" (res publica). А тук добрите новини, след толкова време диващина, са: а/ истински добри и б/ истински важни новини.

title: Добрите новини от изборите

maintext:
Дебатите по БНТ между Цецка Цачева и Румен Радев
Фотограф: Юлия Лазарова
"Доволен ли си сега?" – ме сряза ядовито една позната в нощта на втория тур; и продължи: "Ставаме руска губерния. Нали чу Нинова на пресконференцията?".
Въпросната пресконференция беше завършила 15 минути по-рано. Слушах я внимателно и дори накратко я обсъдих с останалите коментатори в студиото на Нова. "Ставаме руска губерния" – това не чух. Никой не чу. И до днес не е чул.
Та, на фона на грандиозната истерия, развихрена от Бойко Борисов; и в контекста на апокалиптичните вайкания на негови мисловни адютанти, титулуващи се "истинските десни антикомунисти от стари софийски родове" – да съобща добрите новини. Не от крайния изход – засега не знаем, какви ще ги върши Радев; и още по-малко знаем, в кой точно момент прикачената му вицепрезидентка ще се превърне в контрапрезидентша. Искам обаче, след като толкова много колеги вече описаха идващия край на света у нас, да обобщя добрите новини от изборния процес – от "кампанията", ако щете.
Първа добра новина. От много години насам не е имало избори, по повод които толкова много българи да са спорили, карали, разприятелявали, обиждали и попържали
Ако оставим настрана обидите и попържните – този подновен интерес е добра новина. Важно е гражданите да се интересуват от политиката, защото така показват ангажимент към бъдещето на собствената си страна. А и могат, ако гласуват в достатъчни количества и по достатъчно изненадващ (т.е. за партийните паши) начин, да променят нещата.
Втора добра новина. Събраната в обществото ярост не помете политическата система – а се изля в нейните рамки, като така я засили след много години на отслабване
Припомням. Още в началото на март тази година беше ясно, за всеки, който истински чува хората от малките населени места, че ГЕРБ виси във въздуха. Онази негова основа, която му даваше сила "от земята", като на Антей едно време – т.е. хората, които мислят себе си като "народа" – я нямаше. Народът се обръщаше, бавно но трайно и издълбоко, срещу Борисов. Имах възможности да сигнализирам за това месеци наред из медиите, само за да срещам съжалителни погледи ("Ех, този Генчо, от малък все си е голям чешит...").
За деветте месеца между момента, в който констатирах недоволството и изборите, отношението към Борисов се беше превърнало в ураганен гняв. Този гняв обяснява 800-те хиляди гласа преднина на Радев на втория тур. В тези гласове виждаме представени всички слоеве и вярвания на българската нация, както и всички видове населени места – от селата до София.
Нито чупеха инвентара по улиците, нито гласуваха масирано за някой фашист или измамник.
Което ни води до добра новина номер три. В момента, в който Бойко Борисов и Цветан Цветанов все пак позволиха на Цецка Цачева да говори самостоятелно – т.е на диспута с Радев по БНТ – видяхме нещо много важно. И двамата кандидати са просто прилични хора.
Не – герои-спасители; не – естрадни звезди. Просто – прилични хора. Това е цяло чудо, след десетилетие и половина на продавачи на чудеса, на самохвалство и подлост, на крясък и ръмжене в политиката.
Освен чудото "не един – цели двама прилични кандидати" имахме още добри новини от диспута. За пръв път от много години видяхме съдържателен, приличен дебат (е, като изключим някоя и друга сълза) за политики, а не – за това, кой кого ще бие. Тонът на дебата беше учтив и уважителен – нещо, от което бяхме отвикнали.
Вежливото спорене постигна един изключително важен ефект: легитимира отново доброто възпитание в публичната сфера. Напомни на всички, че на публичната арена не се крещи и заплашва, нито се говорят глупости.
В дебата видяхме и друго важно нещо. И двамата тези прилични и възпитани кандидати един през друг потвърждаваха мястото на България в рамките на Запада. По този начин с един замах делегитимираха всички мераци, изпълзели в последните години, за преориентиране на Републиката от Европейския към Евразийския съюз (Чуйте се, за Бога! "Евразия" е степта между Каспийско море и Великата китайска стена. Там има камили, юрти и ушанки; и там ние работа нямаме). На мястото и на двамата не бих правил онези прекомерни реверанси, които все пак направиха към Русия, но – ще се научат.
Непрестанно унизявана от Борисов, Цачева все пак се представи като приличен човек и на онзи изблик на Борисова истерия, който ГЕРБ нарекоха "брифинг" в нощта на втория тур. Ако Борисов не бе й взел думата по онзи безцеремонен начин, по който й я взе – щяхме да чуем още прилични неща. Просто никой не й даде шанс.
Радев, по време на пресконференцията си, отказа всички покани да напопържа когото и да е; и не се поколеба и за секунда да влезе в директен словесен сблъсък с Нинова по повод въпроса – Държавник ли е Бойко Борисов?
Четвъртата добра новина е, че най-сетне на територията на България сработи грамотна, умерена, здраво конструирана, не-враждебна и не-плашеща кампания (т.е. на Радев).
И с гръм се провали обичайният модел: хаос, крясък, заплахи и обиди (т.е. на ГЕРБ). Това е добър прецедент, тъй като и най-големите истерици в политиката не може да не са отчели този феномен.
Петата добра новина не се случва за пръв път. Всеки политик, който се самозабрави до степен, да вижда само себе си, докато се опитва да събере цялата власт в ръцете си – всеки такъв е обречен, в българския контекст, на гръмовен провал.
Българският народ, макар в повечето случаи страхлив и политически неук, бързо наказва самозабравата. Което си е обеца на ухото на всеки бъдещ кандидат за Крали Марко.
Шестата – и най-добра – новина е следната. В момента, в който светът се подлъгва по истеричния популизъм, ние тук му обръщаме гръб.
И не се лашкаме към друг истеричен популизъм, а – обратно към норми на приличие и на политическо поведение, които ни връщат към по-цивилизованите параметри на правене на политика, които бяха загърбени в момента, в който народът се прегърна с Бойко Борисов.
Народът, изправен пред двама прилични кандидати, избра единия и сега си има президент.
Аз имам малко по-големи претенции и не гласувах на балотажа. Нямам си, засега, президент. Искрено се надявам, имайки предвид всичко гореказано, да дойде ден, в който да мога да припозная избрания от народа президент и за свой.
Знам, че в журналистиката добрите новини не са новини. В случая обаче иде реч за политика – т.е. за бъдещето на "общото нещо" (res publica). А тук добрите новини, след толкова време диващина, са:
а) истински добри и
б) истински важни новини.


title: "Славия" остана в зоната на изпадащите след равенство с "Берое"

maintext:
Двата тима изиграха скучен мач с необичаен начален час
Фотограф: Архив [LAP.bg]
"Берое" и "Славия" завършиха 1:1 в Стара Загора в мач от 15-и кръг на Първа лига.Домакините бяха по-активни през целия двубой и успяха да поведат след почивката чрез Венци Василев, но белите все пак успяха да стигнат до равенството с гол на Иван Минчев десет минути преди края.След подялбата на точките зелените заемат осмо място в класирането с 18 точки, докато "Славия" е първият отбор в зоната на изпадащите с 14 точки.Двубоят започна имаше необичайно ранен начален час - 12.30, и влезе в историята под №100 между двата отбора в елита. Срещата бе първата от петте, в които воденият от Владимир Иванов столичен тим трябва да спечели девет точки, за да запази той поста. Този ултиматум му бе поставен от собственика на клуба Венцислав Стефанов.Първото полувреме не предложи нищо интересно на зрителите, като домакините бяха по-активни, но така и не стигнаха до нещо сериозно пред противниковата врата.През второто полувреме играта се раздвижи и "Берое" успя да поведе в резултата. В 57-ата минута защитникът Венци Василев откри резултата, след като засече центриране от фаул, при което вратарят на белите Георги Петков не се намеси добре."Славия" стигна до изравняване с малко късмет в 79-ата минута. Резервата Иван Минчев стреля от дистанция, а топката рикошира в защитник на домакините и хвана неподготвен Благой Макенджиев.


description: Аз практически започнах като държавен глава още на 6-годишна възраст, а ставайки премиер вече години по-късно един вид се самопонижих в длъжност. Бившият премиер Симеон Сакскобургготски

title: Цитат на деня: Като станах премиер, се самопонижих в длъжност

maintext:
Фотограф: Надежда Чипева
Аз практически започнах като държавен глава още на 6-годишна възраст, а ставайки премиер вече години по-късно един вид се самопонижих в длъжност. Но целта ми бе една – да служа на Родината, а не да съблюдавам личния си комфорт.Това казва Симеон Сакскобургготски в интервю за списание "L’Europeo".Той допълва, че името го е задължавало да служи на родината под каквато форма е възможно. "Звучи особено, може дори малко претенциозно, но нямаш избор. А не от амбиция, да пази Господ, както и да изглежда това на публиката", посочва бившият премиер.Сакскобургготски казва, че връщането му в България е било тежко изпитание. Той допълва, че в тежките момента пред неговото правителство, се е успокоявал с това, че за разлика от баща си и дядо си не е бил заплашен от военен преврат или нахлуване на някой от съседите."Мисля, че и цар Фердинанд, и баща ми са били изключително интелигентни, подготвени държавници. Нарицателното Кобург като някакъв дефект е просто неуместно, но комунистическата пропаганда го е наложила доста успешно", казва още Симеон Сакскобургготски. Той допълва, че и днес му се създават изкуствени главоболия с определени теми. "На много хора им се ще онзи списък, който ОФ ни го дадоха с видовете имоти да го няма, но той е факт", посочва още Сакскобургготски.


title: Снимка на деня: Есен в Шринагар

maintext: 1/1 снимки в галерията Есента в най-пищния й вид, обагрила е листата на дърветата в парк в Шринагар, Индия.


title: Снимка на деня: "Славянско братство" под дъгата

maintext: 1/1 снимки в галерията Градчето Ковин, близо до сръбската столица Белград, днес е домакин на военното учение "Славянско братство". В него участват руски и сръбски военни. В кадър се виждат парашутисти на фона на дъга.


description: Основателят на социалната мрежа "Фейсбук" е на срещата на върха в Лима на Азиатско-тихоокеанското икономическо сътрудничество (АТИС).

title: Зукърбърг призова за повече интернет, отново отговори на критики за дезинформацията във "Фейсбук"

maintext:
Фотограф: Stephen Lam
Основателят на социалната мрежа "Фейсбук" (Facebook) Марк Зукърбърг призова световните лидери, събрани на срещата на върха в Лима на Азиатско-тихоокеанското икономическо сътрудничество (АТИС), да работят за разпространението на интернет, което според него ще намали неравенството в доходите и ще подобри качеството на живот на стотици милиони хора по света, предаде "Асошиейтед прес", цитирана от БТА.Зукърбърг поиска участниците във форума да подпишат "декларация за свързаност" (с интернет) и да се ангажират да работят с компании като неговата за създаване на инфраструктура, която да позволи на повече хора да имат достъп до интернет."Ако можем да свържем четирите милиарда души, които нямат връзка с интернет, можем да извадим стотици милиони от бедността", изтъкна създателят на "Фейсбук", който също присъства на срещата на страните от АТИС.Мрежата, която вече има 1.79 милиарда ползватели, попадна под ожесточена критика в САЩ през последните дни, че не е успяла да спре фалшиви и погрешни информации, които според някои са повлияли на президентските избори. В изявление, качено в интернет след пристигането му днес в Лима, Зукърбърг отбеляза, че компанията му работи за отстраняване на този "относително малък обем" дезинформация в мрежата чрез различни средства, включително чрез по-лесно разпознаване на некоректна информация и докладването й.Той обаче посочи, че проблемът е сложен технологично и философски и компанията не иска да бъде "арбитър на истината".Критиките срещу "Фейсбук" са по повод фалшиви статии, пуснати по време на кампанията на Тръмп и споделени от негови ползватели, които не проверили достоверността им.Един от създателите на такива фалшиви сайтове, 38-годишният Пол Хорнър, обясни пред в. "Вашингтон пост", че без да иска е помогнал за избирането на републиканеца, а всъщност целта му е била да всее смут в кампанията му.По-рано сайтът "Бъзфийд" (Buzzfeed US) съобщи, че Македония е станала предприятие за фалшиви статии по време на американската предизборна кампания. Най-малко 140 сайта, посветени на американската политика, са били създадени в малкото градче Велес. Те публикуват главно измислени статии в подкрепа на Тръмп, предназначени да бъдат споделяни във "Фейсбук" от неговите поддръжници.Целта на тези млади македонци обаче не е да бъде избран Тръмп, а да спечелят пари благодарение на рекламния механизъм "Гугъл ад" (Google Ad), пишейки това, което американските консерватори искат да прочетат, изтъква авторът на публикацията.


title: Фотогалерия: Коледните базари в Германия

maintext:
1/13 снимки в галерията Приятно ухаещи, празнично осветени, изпълнени с коледни звуци и кулинарни лакомства – така ще почувствате с всичките си сетива коледните базари в Германия.
Магдебург, Германия


title: В Москва започна дело срещу директорката на библиотека за украинска литература

maintext:
Библиотеката за украинска литература в Москва.
Директорът на библиотеката за украинска литература в Москва бе изправена на съд за насаждане на етническа омраза срещу руснаците, предаде Би Би Си Наталия Шарина е обвинена в разпространяването на забранена литература, класифицирана от властите като екстремистка. Жената отрича тези твърдения, а според адвоката й, интервюиран от Би Би Си, делото е политическо мотивирано.Процесът започна с размяна на остри реплики между Шарина и прокурора. Обвинението цитира огромен списък с украинска литература, която или е забранена за разпространение по руските закони, или представя руския народ в унизителна светлина.Официалното обвинение срещу библиотекарката е, че е придобила такива книги, брошури и компактдискове и ги е направила публично достояние."Не разбирам обвинението и следователно не се чувствам виновна. Моля многоуважаемият прокурор да ми обясни какви по-точно действия съм предприела, за да пропагандирам омраза", отговори Шарина.59-годишната жена отрича и второто й повдигнато обвинение – за присвояване на средства на библиотеката.Според адвоката й има свидетелски показания как полицаи са внесли забранена литература, когато през октомври миналата година идват да обискират сградата Отношенията между Киев и Москва са изключително изострени, след като през 2014 г. Кремъл анексира полуостров Крим и се намеси в конфликта в Донбас."Не е случайно, че под прицел е библиотека с украинска литература, а не с беларуска или казашка например", пояснява защитникът на Шарина.Ако жената бъде призната за виновна, я грози наказание от 10 години затвор.


title: Въоръжени отряди се подготвят "за всеки случай", ако Тръмп загуби

maintext: В полето край Джаксън, щата Джорджия, мъже в маскировъчни облекла се събират за учебни стрелби, ръкопашен бой и импровизиран митинг в подкрепа на Доналд Тръмп."Колко от вас гласуваха за Тръмп? У-ра!", пита Крис Хил, лидер с позивна Bloodagent. "У-ра!", отвръщат дузината членове на отряда III% Security Force.С наближаването на едни от най-разделящите нацията президентски избори някои доброволчески милиции се подготвят за възможността вотът на 8 ноември да бъде "откраднат" или за безредици в дните след евентуална победа на демократа Хилъри Клинтън.Мъжете казват, че няма да дадат и един изстрел, но и не планират да оставят оръжието си у дома.Кампанията на Тръмп зареди с енергия доброволци като Хил, който много харесва намерението на кандидата на републиканците да депортира нелегалните имигранти, да спре влизането на мюсюлмани в странана и да издигне стена по границата с Мексико. Тръмп непрекъснато предупреждава, че изборите ще бъдат опорочени и че може да не признае резултата, ако самият той не спечели. Военизирани групировки като Oath Keepers призовават членовете си да следят местата за гласуване за опити за измама.Този тип отряди се прочуха в началото на 90те години покрай конфликт с федералните власти в Руби Ридж, щата Айдахо, и в сектата на Дейвид Кореш в Уейко, щата Тексас. Кулминацията бе взривяването на федеална сграда в Оклахома сити през 1995г., при което загинаха почти 170 души, включително десетки деца.След това числеността на милициите намаля, но през последните години отново бързо се увеличава - основно заради опасения, че администрацията на Барак Обама ще ограничи правата за закупуване, притежаване и носене на оръжие и намаляване властта на местните власти.Според организацията Southern Poverty Law Center, проследяваща активността на екстремистки групировки, през 2008г. те са били 42. Днес действат 276.През последните години въоръжени отряди стигаха до конфронтация с федералните власти в спорове за земи в западната част на САЩ. Властите се опасяват, че ще има още подобни инциденти след оправдаването на 7 бойци по обвинения в заговор и окупация на федерален защитен район в Орегон.Мнозина се страхуват, че Хилъри Клинтън ще тласне страната още повече наляво. "Това е последният шанс да спасим Америка от разруха", казва Хил. "Изненадан съм, че оцелях в мъките през осемте години на Обама без да откача, буквално. Но Хилъри само ще е продължение на досегашното положение."Oath Keepers са известна антиправителствена групировка, която миналата година изпрати свои членове на расовите безредици във Фъргюсън, щата Мисури, призова миналата седмица хората си да патрулират около изборните секции и да следят за измами.На час път на юг от Атланта от III% Security Force започват еднодневен лагер с учебни стрелби с автоматични пистолети и полуавтоматично оръжие на импровизираното стрелбище. Когато мощен залп от пушката на един от тях поваля малко дърво, всички избухват в аплодисменти и подсвирквания.Групировката твърди, че действа самостойтелно, но е свързана с национално въоръжено движение, призоваващо членовете си да бранят индивидуалните права от посегателствата на федералното правителство. Отрядът е избрал името си от факта, че не повече от 3% от населението на британските колонии се е сражавало във Войната за независимост от англичаните.Наблюдавайки тренировките, Хил подхвърля, че може и да устроят въоръжен поход до Вашингтон, ако Клинтън спечели. Той казва, че не иска хората му да са инициаторите, но че биха охранявали протестиращите, ако се наложи. Няма да се поколебаем да действаме, ако президетът Клинтън се опита да разоръжи притежателите на оръжие, казва Хил."Ще помагам на сънародниците си, за да попреча да ги разоръжат. Ще се сражавам, ще убивам и може да загина", добавя той.Кандидатурата на Тръмп вдъхнови екстремистки групировки да говорят открито за противопоставяне на закона, казва Раян Ленз, изследовател в Southern Poverty Law Center. "Преди тази кампания подобни идеи бяха изтласкани в политическата периферия. Сега са легитимирани."През последните дни някои известни привърженици на Тръмп намекнаха, че може да последва насилие. "Ако Тръмп изгуби, грабвам мушкета", написа в профила си в "Туитър" Джо Уолш, конгресмен от Илинойс. На митинг в Лас Вегас в неделя консервативният коментатор Уейн Рут си позволи за импровизира от трибуната за смъртта на Клинтън.В Джорджия членовете на III% Security Force приключват със стрелбата и навлизат в гората за тренировка по преодоляване на препятствия. На кръста си те носят заредени пистолети, готови да посрещнат "каквото и да се случи"."Подготвяме се за това, точно както го правят морските пехотинци", казва Хил, създал милицията преди години. "Тренираме много сериозно, за да увеличим оперативните си способности в случай, че това ще е денят, който се надяваме никога да не настъпи."


title: Едуард Йорданеску заяви, че няма да ползва Борис Галчев

maintext:
Наставникът на червените призна, че има нужда от футболист като Галчев, но не може да го използва
[LAP.bg]
Треньорът на ЦСКА Едуард Йорданеску заяви, че няма да използва Борис Галчев в официални мачове скоро.Капитанът на червените се завърна в игра за първия отбор по време на блиц турнира в Царско село, но въпреки това не попада в бъдещите планове на румънския треньор."Факт е, че имаме затруднения при статичните ситуации. Знам, че Борис Галчев е много добър при тяхното изпълнение и това си пролича сега. Но аз нямам възможност да го използвам в официалните мачове. Поне засега това е положението, така че в бъдеще ще търсим решение на слабостите при тези статични положения", коментира Йорданеску.Галчев не бе играл в официален мач за ЦСКА около два месеца, след като беше изваден от първия отбор заради противоречие със собственика на клуба Гриша Ганчев.


title: Аржентина обърна Хърватия и за пръв път спечели купа "Дейвис"

maintext:
Аржентина изоставаше с 1:2, но спечели последните два сингъла
Делбонис спечели решаващия мач
След четири загубени финала Аржентина спечели купа "Дейвис" за пръв път в своята история.Южноамериканците триумфираха в световното отборно първенство по тенис след обрат от 1:2 до 3:2 победи срещу Хърватия в Загреб.Аржентинците бяха опряни до стената, след като вчера загубиха мача на двойки. Днес обаче Хуан Мартин дел Потро изравни резултата след зрелищна петчасова битка срещу Марин Чилич, а Федерико Делбонис довърши обрата след трисетов успех в решаващия сблъсък с Иво Карлович.В сблъсъка на първите ракети Дел Потро изоставаше с два сета, но излезе победител в тежката битка с намиращия се в страхотна форма Чилич след 6:7 (4), 2:6, 7:5, 6:4, 6:3. Аржентинецът записа девети успех от 11 мача с хърватина и първия си обрат от два сета пасив.В решаващия сблъсък Делбонис изигра страхотен мач и намери отговор срещу мощните начални удари на съперника, за да се наложи убедително с 6:3, 6:4, 6:2.Аржентина печели първа купа след загубените финали през 1981, 2006, 2008 и 2011 г. Южноамериканците стават едва третият отбор, който обръща финал от 1:2. Хърватия пък допуска първа загуба в сблъсък за трофея след успеха през 2005 г.


description: Варненската районна прокуратура е внесла в съда постановление за освобождаване от наказателна отговорност на 23-годишния Иван П., който на 5 май м.г. стреля с въздушна пушка и рани в гърдите петгодишно дете.

title: Стрелец по дете да бъде освободен от наказателна отговорност е предложила прокуратурата

maintext:
Раненият Джани Данаилов
Фотограф: Скрийншот от
Стрелба по дете остана без последици и през 2003 г.
През ноември 2003 г. служител от черквата "Св. Петка" във Bарна простреля в гърдите 12-годишно дете в близост до храма. Според свидетели то си играело на близката площадка, когато свещеникът излязъл от черквата и го прострелял с въздушна пушка в гръдната кост, заради което се наложи то да бъде оперирано.
По този случай полицията арестува двама мъже от черквата, като за единият от тях бе доказано, че е стрелецът.
По-късно бе направен и обиск на "Св. Петка", при който зад олтара бе открита въздушната пушка. Според живеещите наблизо това не бе първият случай на стрелба по деца крйй църквата. При един от тях пострадал братът на раненото дете.
Този случай обаче бе потулен и за стрелбата по деца в центъра на Варна не бе потърсен виновен.
След разследване, което продължи повече от година и половина, Варненската районна прокуратура е внесла днес в съда постановление за освобождаване от наказателна отговорност на 23-годишния Иван П., който на 5 май м.г. стреля с въздушна пушка и рани в гърдите петгодишно дете. Това съобщиха днес за "Дневник" от пресслужбата на прокуратурата.Според данните от досъдебното производство в деня на стрелбата петгодишният Джани Д. играел заедно със свои приятели на поляната пред жилищния блок в близост до една от ромските махали в града. На третия етаж в блока живеел Иван П., който (според собствените му показания) се дразнел от игрите и виковете на децата. По тази причина стрелял през прозореца на стаята си с въздушната пушка на брат си.Още с първия изстрелДетето сложило ръце върху лявата страна на гърдите си и заплакало, защото се уплашило от потеклата кръв, е записано в документите от проведените разпити по случая. На помощ се притекли майка му заедно с още няколко жени, една от които видяла стрелеца.Веднага след това бил подаден сигнал на тел. 112, на който се отзовали трима полицейски служители. Според текста на прокурорското постановление, изпратено днес от прокуратурата до Районния съд във Варна, полицаите открили апартамента, в който живее Иван П., но се наложило да звънят настойчиво няколко пъти преди някой да им отвори. След това, по време на проведения разговор, всички вкупом - въпросният Иван П., родителите и брат му, които по същото време се намирали в апартамента, отрекли от прозорците му да е стреляно по децата навън.Малко по-късно обаче самияттъй като на поляната пред блока непрекъснато се събирали деца от близката ромска махала, "дразнели го, вдигали шум и палели огън близо до терасите".Направената съдебномедицинска експертиза установила, че Джани е получил "непроникващо в гръдната кухина огнестрелно нараняване в дясната гръдна област". Получената травма нанесла временно разстройство на здравето на детето, но не била опасна за живота, заключил съдебният експерт."С това от обективна и субективна странапо чл. 131, ал. 1, т. 4 и т. 12 от Наказателния кодекс", е записано в документите на прокуратурата.Преведено от юридическия жаргон, това означава, че Иван П. умишлено е причинил на петгодишния Джани лека телесна повреда "по хулигански, расистки или ксенофобски подбуди", като за това деяние законът предвижда лишаване от свобода до три години или пробация.Въпреки това с постановлението, изпратено от съда днес, се иска стрелялият по петгодишно дете Иван П., "български гражданин със средно образование, студент, неосъждан и неженен", да бъде освободен от наказателна отговорност и евентуално да му бъде наложено административно наказание - глоба. Мотивите за това били, че той е сътрудничил на разследването и е изразил съжаление за стореното.Направеното днес предложение за освобождаване от съдебна отговорност на Иван П. е всъщност последното оттози по случая.За стрелбата по детето на 5 май м.г. Областната дирекция на полицията във Варна съобщи едва в бюлетина си на 7 май. В него информацията за стрелба по дете бе на втора позиция, като преди нея беше тази за "увреждане на две детски пластмасови колелета".Проверка на "Дневник" установи, че на първия етаж в блока, от който е било стреляно по Джани, се намира офисът на неправителствена организация "Паисий Хилендарски", основана от германеца Франк Абас. Вече близо десет години той работи по проблемите на ромското образование и интеграция у нас."Джани е от нашите деца, каза той. Тук имаме занималня, а това е простоспрямо тях."Направеното предложение за освобождаване на Иван П. от наказателна отговорност за това, че е стрелял по петгодишния Джани и му е нанесъл лека телесна повреда, предстои да бъде дискутирано в предстоящо съдебно заседание, уточниха днес от Варненската районна прокуратура.


description: Условията на търговете за продажба на държавни имоти пък вече ще се публикуват поне в два национални ежедневника.

title: Държавните имоти ще се застраховат задължително срещу природни бедствия

maintext:
Фотограф: Надежда Чипева
ненавършилите
Имотите, които са публична държавна собственост ще се застраховат задължително срещу природни бедствия и земетресения. Това реши на днешното си заседание Министерският съвет.Условията на търговете за продажба на подобни имоти пък вече ще се публикуват поне в два национални ежедневника. До сега това ставаше поне в един национален и в един местен вестник. Целта е да се популяризират провежданите търгове и в тях да участват по-голям брой хора и фирми.Министерският съвет прие промени и в изясняването на понятието "семейство". Това се налага, за да се определи каква точно е жилищната нужда при настаняване под наем в държавни ведомствени жилища. Целта е ясно да се определи кои лица следва да се считат за членове на семейството на кандидатстващите за жилища лица.Така за семейство вече се приемат съпрузите (родителят),пълнолетие деца, както и навършилите пълнолетие, ако продължават да учат, до завършване на средното им образование, но не по-късно от 20-годишна възраст.


description: "През последните месеци множество критици и лаици предричаха края на ЦСКА и Северната трибуна. Копаеха ни гробове, сееха интриги и се опитваха всячески да ни разединят. За ужас на всички зложелатели обаче ние показахме, че армейският дух е жив, а червената общност - по-консолидирана и обединена от всякога", пишат феновете.

title: Фенове на ЦСКА поискаха мъжество от футболистите

maintext:
Привържениците на ЦСКА от "Сектор Г" смятат, че публиката е единна, а "армейският дух е жив"
[LAP.bg]
Привържениците на ЦСКА от фенклуб "Сектор Г" призоваха футболистите да проявят мъжество. Според тях "армейският дух е жив", а публиката е "по-обединена от всякога".
"
"През последните месеци множество критици и лаици предричаха края на ЦСКА и Северната трибуна. Копаеха ни гробове, сееха интриги и се опитваха всячески да ни разединят. За ужас на всички зложелатели обаче ние показахме, че армейският дух е жив, а червената общност - по-консолидирана и обединена от всякога", продължават от "Сектор Г".
Феновете допълват "червеното ехо заглушава всяка частица омраза". "Рекордн а посещаемост за последните години беляза и дербито с "онези" ("Левски"), но за разлика от тях ние подкрепяме ЦСКА във всеки един мач и навсякъде."
Според тях публиката в сектор Г е "сърцето и душата на отбора и безспорен доминант в България".
На футболистите искаме да кажем следното: "Време е за мъже! Червената фланелка значи отговорност, дълг и максимално себераздаване. Време е да достигнете нашето ниво." Тогава наистина няма да има кой да ни спре", пише в обръщението на запалянковците.ЦСКА минава през труден момент след двете поредни загуби. Червените са пети в класирането, като изостават с десет точки от "Левски" и "Лудогорец", като шампионите са с мач по-малко.След поражението с 1:2 в Разград се увеличи напрежението върху треньора Едуард Йорданеску. От ЦСКА подкрепиха и него, и футболистите


description: Ако Тръмп спечели изборите, той ще бъде най-възрастният президент, избран за първи мандат. Клинтън ще е на годините на най-стария досега президент Роналд Рейгън.

title: Твърде стари ли са Клинтън и Тръмп, за да управляват

maintext:
Доналд Тръмп и Хилари Клинтън
Роналд Рейгън -
най-възрастният президент е бил
През септември видеото на олюляващата се Хилари Клинтън, която влиза в буса на тайните служби, след като й е прилошало от жегата, разпали въображението на следящите президентската кампания в САЩ, пише сайтът fivethirtyeight.com Инцидентът от края на лятото привлече вниманието на любителите на конспиративни теории, които седмици наред намекваха, че Клинтън може да страда от животозастрашаващо заболяване. Нейният личен лекар по-късно обяви, че е била диагностицирана с пневмония.Случката стана повод за логичната дискусия за това с каква информация разполагат избирателите относно здравето на кандидатите за президент и особено на тези, които са на възрастта на Хилари Хлинтън и Доналд Тръмп. Тя е на 69 години, а той – на 70.Ако Тръмп спечели изборите, той ще бъде най-възрастният президент, избран за първи мандат. Клинтън ще е на годините нанай-старият досега президент при встъпването му в длъжност.Дейвид Шайнър, личният лекар на Барак Обама по време на кандидатпрезидентската надпревара през 2008 г., наскоро повдигна въпроса за възрастта на тазгодишните кандидати. "Мога да кажа със сигурност, че американците се нуждаят от много повече медицинска информация за тези кандидати... На тази възраст започват да се случват неприятни неща".Преди Рейгън през 1981 г.Уилям Хенри Харисън. Той печели поста през 1840 г., когато е на 67, става президент на 68 години и 23 дни и умира 31 дни след встъпването си в длъжност.И все пак възрастта не е най-точният критерий за здравословното състояние. С течение на времето продължителността на живота на американците се е увеличила.По време на президентските избори през 2008 г. кандидатът на републиканците Джон Маккейн, който бе на 71 години и се е подлагал на лечение от рак на кожата, обяви свои медицински документи от осем години назад. Тази негова стъпка далеч надхвърля обобщените данни за здравето, предоставяна от личните лекари на кандидатите, които се оповестяват по време на съвременните кампании.Изправен срещу 46-годишния Барак Обама, Маккейн сигурно се е почувствал принуден да потвърди доброто си здравословно състояние.Възрастта носи потенциални рискове от много болести – например честотата на сърдечните заболявания, рака и Алцхаймер е по-висока при възрастни хора.По данни на Американската сърдечна асоциация честотата на сърдечно-съдови заболявания (включително сърдечни болести и инсулт) сред жените на възраст между 55 и 64 години е 8.9% на 1000 души. При мъжете е 21.4%. Между 65 и 74 години тя скача до 20% при жените и 34.6% при мъжете. При жените на възраст между 75 и 84 години разпространението на тези болести достига 40.2%, а при мъжете от същата възрастова група – 59.2%.Ракът също зачестява с напредването на възрастта. Според статистики на Националния институт по ракови заболявания разпространението на всички видове рак е 7.7% при хора между 50 и 64 години и 17.4% между 65 и 74 години. Над 75 години процентът скача до 21.5 на сто.Рейгън обяви, че е болен от Алцхаймер през 1994 г., няколко години след като напусна президентския пост. Не липсваха спекулации, че признаците на болестта са започнали да се проявяват още по време на втория му мандат.Алцхаймер също е свързан с възрастта. Асоциацията за борба с Алцхаймер е изчислила, че през 2016 г. американците на възраст между 65 и 74 години може да очакват два нови случая на Алцхаймер на 1000 човека. Близо 13 нови случая на 1000 души може да се очакват сред хората между 75 и 84 години, а 37 при тези над 85 години.Що се отнася до дълголетието, Клинтън може да има предимство. "Всеизвестно е, че жените живеят по-дълго от мъжете", коментира Рийд Блекуелдър, преподавател по семейна медицина в Държавния университет на Западен Тенеси.През последните сто години средната продължителност на живота в САЩ значително се е увеличила и днес жените на възрастта на Клинтън може да очакват да живеят средно още 17.8 години (с 2.4 години повече от мъжете на същата възраст). Мъжете на 70, на колкото е и Тръмп, може да живеят средно с 14.1 години повече.Избирателите разполагат с доста ограничена информация за здравето на кандидат-президентите. Клинтън и Тръмп са обявили само обобщените данни за здравето от личните си лекари.Клинтън е посочила хипотиреоидизъм, алергии и инцидент от 2012 г., когато припадна, получи сътресение и се образува съсирек в мозъка й. В документите от доктора на Тръмп, които бяха критикувани заради далеч не медицинския си език, се посочва, че той приема ежедневно аспирин и статин – лекарство за понижаване на холестерола.Тръмп не е споделил достатъчно информация, за да може да се установи рискът от сърдечни проблеми при него, но лекарите обикновено изписват тези два медикамента на пациенти с риск от сърдечни заболявания, коментира Блекуелдър.И все пак никой кандидат не е длъжен да обявява информация, която не иска да споделя. През 2008 г. някои наблюдатели отбелязаха, че въпреки обширната информация, предоставена от Маккейн, се казва твърде малко за психичното му здраве предвид факта, че е бил военнопленник в продължение на повече от пет години по време на витенамската война.Според Блекуелдър е основателно да се разглежда подробно здравето на кандидатите. "Ако погледнете снимка на всеки президент преди и след началото на мандата му, можете да видите как му се е отразила работата физически". "Предизвикателството би било има ли медицински състояния, които са несъвместими с поста държавен глава?"


description: От полицейския синдикат предупредиха, че при следващ подобен случай служителите на МВР първо ще се замислят дали няма да получат обвинения от прокуратурата, преди да си свършат работата.

title: Синдикатът в МВР поиска признание, а не наказание за работата на полицаите в Харманли

maintext:
Входът на бежанския лагер в Харманли
Фотограф: Георги Кожухаров
Синдикалната федерация на служителите в МВР (СФСМВР) поиска "признание или поне публична благодарност" за действията на полицаите по време на бунта в бежанския лагер в Харманли. В открито писмо, разпространено до медиите, от организацията изказват недоумението си от разследването на някои служители на реда за превишаване на правомощията им. Недоволството в центъра за настаняване на мигранти избухна в четвъртък и бе породено от поставянето под карантина на лагера. До крайната мярка се стигна след притеснения от разпространение на зарази.Бунтът ескалира късно вечерта и това наложи влизането на полиция и жандармерия в лагера. Използвани бяха водни оръдия и халосни патрони. Още на следващата вечер десетки бежанци се оплакаха от полицейско насилие и прокуратурата започна разследване веднага."Твърденията за превишаване на правомощията при употреба на физическа сила и липсата на декларирана от министъра на вътрешните работи подкрепа са повод за притеснение. Липсата на признание, или поне публична благодарност, за професионалното изпълнение на своите задължения и проявените смелост и кураж не изненадват никого от нас", пише в писмото на полицейския синдикат.Според тях образуването на досъдебно производство срещу служителите на реда "е лишено не само от смисъл, но и противоречи на Закона за МВР, касаещ физическата неприкосновеност на полицаите".От синдиката припомнят, че служителите на МВР са физически неприкосновени и се ползват с особената закрила на закона при изпълнение на служебните си задължения."При следващ подобен случай, преди да действат и да овладеят масовите безредици, полицаите ще се замислят дали няма да станат "клиенти" на прокуратурата", предупредиха от СФСМВР.


description: Наскоро обаче от ФИФА сметнаха, че това е политическо послание, и забраниха на отборите да използват червения мак на лентите.

title: ФИФА започна производство и срещу Уелс и Северна Ирландия заради траурните ленти

maintext:
Всички британски отбори ще бъдат наказание
ФИФА е стартирала дисциплинарно производство и срещу федерациите на Уелс и Северна Ирландия, съобщиха от централата.Решението е изненадващо, тъй като двата тима носиха траурни ленти по време на последните си мачове преди две седмици.По традиция всяка година на 11 ноември във Великобритания по този начин почитат всички загинали войници под флага на кралицата.Наскоро обаче от ФИФА сметнаха, че това е политическо послание, и забраниха на отборите да използват традиционния червен мак на лентите.Англия и Шотландия не изпълниха забраната и срещу тях също започна дисциплинарна процедура. Куриозното в случая с Уелс и Северна Ирландия е, че те също носеха черни ленти, но без макове на тях.Въпреки това ФИФА е преценила, че лентите на двата британски тима все пак носят "политическо, религиозно или рекламно послание".


description: От 7:15 до 8:45 ч. тази сутрин новата система за регистрация на пациенти в болниците с пръстови отпечатъци се е сринала заради претоварване. Проблемът е преодолян и в момента всичко е в изправност, увериха от пресцентъра на Националната здравноосигурителна каса.

title: Системата за пръстова идентификация се е сринала за час и половина тази сутрин

maintext:
Фотограф: Юлия Лазарова
От 7:15 до 8:45 ч. тази сутрин новата система за регистрация на пациенти в болниците с пръстови отпечатъци се е сринала заради претоварване. Проблемът е преодолян и в момента всичко е в изправност, увериха от пресцентъра на Националната здравноосигурителна каса за "Дневник"."Проблемът възникна поради препълване на дисковото пространство, на което се съхраняват лог файловете на системата. Тези файлове съдържат само служебна информация за всяко обръщение към системата. Инцидентът се дължи на рязкото нарастване на обема на съхраняваната в лог файловете системна информация, който за вчерашния ден е надминал 25 GB", обясниха от касата.В такива случаи пациентите могат да постъпват и да бъдат изписвани от лечебните заведения чрез лични карти.Новата система за регистрация е задължителна от 1 ноември за всички партньори на здравната каса . По думите на здравния министър Петър Москов за хората, които отказват да се регистрират чрез нея, ще се измисли алтернативен вариант, но ако се съберат достатъчно много такива. Засега на 300 хиляди са само около 100 души.


description: "Мерцедес", дали е нарушител - не знам (почти сигурно)!

title: Паякът в действие

maintext:
Повече от година, този джип паркира на това място всеки ден. "Внимание от "паяка" - никакво!?
За качество не снимката - без претенции - реакцията е на момента от л.а.
Фотограф: hamiltonf1


description: Дългогодишният директор на Националната библиотека доц. Костантинка Калайджиева е отказала отличието, защото според нея от постиженията й не е останало нищо.

title: Бивш шеф в ДС и още 16 души получиха "Златен век", някои - против волята си

maintext:
Фотограф: Анелия Николова
В първия си мандат Рашидов получи почетен знак от фондацията на Иванов - "Арете-Фол".
От Министерството казаха още, че не им е известно друг да е отказал ордена. На церемонията поради различни причини не са присъствали Лилия Абаджиева, проф. Александър Шурбанов и проф. Пламен Джуров. Намерен от "Дневник", известният диригент проф. Джуров, който днес се връща от Япония каза, че не е разбрал за церемонията и тепърва ще провери за какво става дума.
Последният шеф на Шесто управление, бивш вицепрезидент в "Мултигруп" и настоящ професор в Университета по библиотекознание и информационни технологии (УниБИТ) Димитър Иванов е сред лауреатите на наградите "Златен век" на Министерството на културата, раздадени по-рано днес, съобщава ведомството на сайта си.Сред личностите, на които е присъдено най-престижното отличие на Министерството на културата, още са илюстраторът Любен Зидаров, театралният режисьор Лилия Абаджиева, видният преводач проф. Александър Шурбанов, поетът Елин Рахнев, продуцентите Магърдич Халваджиян и Евтим Милошев, журналистът Тома Спространов, актьорът Стоян Алексиев и други. Димитър Иванов е посочен като меценат на изкуствата и преподавател.Същевременно доайенът на българското библиотечното дело доц. Константинка Калайджиева не е присъствала на церемонията иЧе Иванов е предложен за високия орден се разбра през март , но тогава от министерството отвърнаха, че "няма стартирана процедура". Като инициатор на номинацията бе посочен председателят на съюза на архитектите Георги Бакалов, а подкрепящи - директорите на Националния исторически и Военно-историческия музей, академик Воденичаров от БАН и ректорът на УниБИТ проф. Стоян Денчев, също служител на ДС и "Мултигруп".Днес пред "Дневник" членът на вътрешноведомствената комисия, която одобрява предложенията за "Златен век" Венцислав Велев обясни, че "Иванов е номиниран в качеството си на издател и преподавател, а не в качества от своето минало" и каза, че кандидатурата е издигната "от група музеи, включително НИМ и НВИМ". От пресцентъра на Министерството не пожелаха да коментират виждат ли етичен проблем с миналото му, което чрез "Мултигруп" го свързва и с министъра в оставка.Същевременно по-рано днес стана известно, че дългогодишният директор на Националната библиотека "Кирил и Методий" доц. Константинка Калайджиева е отказала да приеме наградата. Уважаваният специалист по библиотекознание, която днес е на 95 години и е ръководила институцията близо 20 г. (1965-1983 г.), пише в писмо до министъра на културата, че "в резултат на липсата на адекватна държавна политика в областта на библиотечното дело, постиженията, заради които е присъдена наградата на Министерство на културата, вече не съществуват. Това по същество я обезсмисля."В писмото си тя отбелязва, че възприема ордена като благодарност за работата на нейното поколение, оставило зад себе си "най-добрата съвременна библиотечна система на Балканите", на челни места по показатели на глава от населението, на ЮНЕСКО. Според доц. Калайджиева обаче днес библиотеките са празни, а "неприкосновеният архив на българското писмено културно наследство, който по закон библиотеката е задължена да запази за поколенията, за да съхрани националната ни идентичност, се търкаля безредно и безпризорно в незавършена сграда, при абсолютно недопустими условия за съхранение."От Министерството на културата първоначално обясниха, че в личен разговор доц. Калайджиева изразила благодарност към министъра, но избрала да не приема наградата, "за да даде път на младите". Впоследствие признаха, че разполагат с критичното й писмо, което обаче окачествиха като "лично мнение". Присъствието на името й на сайта не било премълчаване на протеста й, а техническа грешка, и не било прочетено на церемонията днес, добави г-н Велев. Скоро след това то изчезна от списъка в официалната публикация


title: Франсоа Фийон е кандидатът на десницата за президент с голяма победа

maintext: Франса Фийон, бившият премиер на Франция, станал изненадващо популярен сред избирателите на традиционната десница, печели балотажа на първичните избори за кандидат-президент.Според частични резултати при преброени бюлетини от над половината от малко над 10 200 избирателни секции той е събрал впечатляващите 68.4%Официалните резултати са близки до прогнозните данни от първите минути след края на гласуването.Опонентът му - бившият премиер Ален Жупе, заяви, че ще подкрепя съпартиеца си в кампанията му за президентските избори в края на април и началото на май 2017г.Засега социологическите прогнози сочат, че Фийон ще се срещне на балотаж с лидерката на крайната десница Марин льо Пен и със сигурност ще я победи.С почти 35-годишна кариера в политиката, той се отличава от разбиранията на десницата за значителна роля на държавата и обещава радикални реформи в духа на Маргарет Тачър - съкращаване на данъци, намаляване на публичните разходи, свивавена служителите в публичния сектор и ограничаване властта на профсъюзите.Да победата му помогна популярността сред предимно възрастни избиратели с добри доходи и католически корени. Той ги спечели с обещания за отмяна на правата на хомосексуалните двойки да осиновяват деца, да защити ценностите на традиционното семейство и да пази християнските корени на френското общество.За популярността му допринесе излязлата през есента негова книга "На бора срещу ислямския тоталитаризъм".В нея той остро критикува сегашното правителство в Париж за подхода му в борбата с ислямския тероризъм, който отне живота на над 230 души в страната само за 18 месеца.Тезите в нея приличат на тези на Самюел Хънтигтън и книгата му "Сблъсъкът на цивилизациите" от 90-те години. Фийон предупреждава, че "кървавата инвация на ислямизма във всекидневието ни може да е предвестинк на трета световна война".На митингите той обещава административен контрол над исляма във Франция, включително забрана да се проповядва на арабски, разпускане на салафитски организации и подкрепа за решенията на кметове да забранят мюсюлманките да ходят на плаж с т.нар. буркини.Заради борбата с радикалния ислям и "Ислямска държава", Фийон се обявява за съвместни действия с Русия и дори сътрудничество с Башар ал Асад. Той е близък познат на президента Владимир Путин и се е обявявал за отмяна на санкциите на ЕС срещу Русия.


description: Общо 97 са претендентите за отличие на наградите за дигитален маркетинг

title: Над 90 претендента се борят за наградите за дигитален маркетинг

maintext:
[IAB MIXX Awards]
Общо 97 са претендентите за отличие в наградите за дигитален маркетингкандидатури на агенциите и компаниите ще се съревновават в общо седем категории на тазгодишното издание на конкурса, а победителите ще станат ясни на награждаването на 17 ноември в зала "Люмиер" на НДК.Всеки един от членовете на журито ще представи интерактивните маркетинг кампании от цял свят, които са го впечатлили най-много. Организаторите обещават да представят и интересни казуси и проекти, свързани с някои от големите брандове в страната.В журито участват Зоран Арсовски, директор "Глобален дигитален маркетинг" в Progress, Катя Тодорова, основател на MEmotion, Георги Малчев, управляващ партньор в Xplora, Жустин Томс, маркетинг мениджър в Ей Би Си Дизайн енд комюникейшънс, Спас Сливков, мениджър OLX, Георги Гавазов, управляващ партньор в Saatchi&Saatchi, Юлия Атанасова, мениджър за България на Crimtan,Програмата и още информация за IAB MIXX Awards 2016 ще намерите тук , a билети може да се купят тук


title: ГЕРБ отива на консултации при президента

maintext:
Росен Плевнелиев
Фотограф: Георги Кожухаров
След като парламентът прие оставката на втория кабинет на Бойко Борисов, президентът Росен Плевнелиев започва консултациите с парламентарните групи. Първата среща е от 9.30 ч. с най-голямата от тях - на ГЕРБ.След приключване на кръга от консултации с парламентарно представените партии в 43-о Народно събрание, президентът Росен Плевнелиев ще пристъпи към следващата конституционна процедура, а именно - връчване на проучвателни мандати.Първият мандат се връчва на най-голямата по численост парламентарна група, вторият – на втората по численост, а третият по избор на държавния глава.Очаква се консултациите да продължат след завръщането на Плевнелиев от Малта, където ще бъде на официално посещение днес и утре.


description: За мен е важно да чуя неговото мнение дали е съгласен червен генерал да поведе президентската институция и да направи завой в политиката на България, каза Цачева

title: Цачева получи подкрепата на Реформаторите, иска среща с Трайков

maintext:
Цецка Цачева на излизане от срещата с Реформаторския блок
Фотограф: Георги Кожухаров
на ГЕРБ
Кандидатът за президентЦецка Цачева получи подкрепата на Реформаторския блок, без ДСБ, за втория тур и поиска среща с Трайчо Трайков. "Готова съм във всеки един момент да се срещна с него, защото той беше кандидат на Реформаторския блок. За мен е важно да чуя неговото мнение дали е съгласен червен генерал да поведе президентската институция и да направи завой в политиката на България", каза Цачева след като се срещна с останалите лидери на Блока в централата на СДС.Цачева каза, че изборът е ценностен и очаква лидерите на блока (без Радан Кънев) да призоват всички граждани, които не желаят да ги управлява червен генерал да гласуват за нея, а не за кандидата на левицата, зад когото стоят БСП и ДПС.Цачева призова и кандидатът за президент, подкрепен от левицата – Румен Радев, да излезе в преки дебати с нея.На срещата Реформаторите са поискали конкретни ангажименти от Цачева. От нейното изявление, а и от думите на политиците от блока стана известно, че темите на разговор са били промяна в Конституцията, необходима за съдебната реформа, антикорупционния закон на Меглена Кунева и защитата на границата. "Няма да се подвоумя да използвам правомощията на президента, за да внеса законопроект за изменение на Конституцията, ако с това успея да постигна консенсус с политическите сили и квалифицирано мнозинство в парламента. Гарантирам, че в момента, който стигне до президентството антикорупционният закон, ще бъде с подписан указ", зарече се Цачева. Тя каза и че ще търси възможност за ограничаване на правомощията на главния прокурор."Приятели, изборът е съдбоносен. На карта е заложено бъдещето на България", каза Цачева.Меглена Кунева (ДБГ) обърна вниманието си към политическите обичаи в Европа и това, че и ГЕРБ, и партиите в Блока са членове на ЕНП. Според нея няма партия в Европа, член на ЕНП, която не би подкрепила кандидат на партия-член.Всички "реформатори" отказаха да коментират дали коалицията ще се разпадне, след като коалиционното споразумение на Блока приключи срока си с минаването на пълен цикъл избори."Аз се страхувам от това, че "Арсенал" няма да стане шампион на Англия", каза здравният министър Петър Москов, дали не го е страх, че ще бъде изключен, след като от партията му – ДСБ заявиха, че се готвят за предсрочни избори.Трайчо Трайков и хората от щаба му, не си вдигаха телефоните, за да кажат, дали ще се срещне с Цецка Цачева.


description: Бащи споделят какво са преживели, докато са присъствали на раждането на децата им. Някои са очаровани, други - поизплашени, но всичките са възхитени от силата на жената.

title: Герой, лъвица, чудо, или какво е да присъстваш на раждането на детето си (видео)

maintext:
Осемнайсет мъже споделят пред една камера какво са видели и преживели по време на раждането на децата им. Наричат жените си "герой", "лъвица" и по още много начини, но все с любов и възхищение. Повечето споделят, че не е било толкова страшно, колкото са очаквали... даже никак.
Видеото "Бащата днес" е създадено от Боряна Пандова и е част от усилията на първия частен акушерски кабинет в България "Зебра" да въведат у нас модерни практики, свързани с раждането, които са всъщност съвсем нормални и популярни в други страни - например присъствието на бащата по време на раждането. Тук все още масово то не е позволено в болниците, а там където е, обикновено се заплаща като "вип услуга". Обаче присъствието на бащата по време на раждането би трябвало да е гарантирано право и въпрос на избор на двойката, която очаква бебе, убедени са авторите на клипа.
Според акушерките от "Зебра" подкрепата на бащата по време на раждането е важна за жената, която в този момент трябва да се чувства уважавана и обичана. Разбира се, право на всяка жена е и ако не иска мъжът й да присъства в този момент. Дали да присъства бащата или не е нещо, което двойката трябва да изясни помежду си по време на бременността, коментира акушерката Йоана Станчева.
"Няма нищо страшно един мъж да присъства на раждането на своето дете. Не се изисква смелост. В крайна сметка това е момент, който вълнува и двамата родители. Когато мъжът държи ръката на своята жена е друго. Мислех си, че ще припадна, но на практика не се оказа така. Няма никакво такова усещане", разказва в интервю по "България он еър" един от бащите, участвали във видеото Тодор Карастоянов. Какво още споделят татковците гледайте горе.


description: Подновеното разследване на трагедията вероятно ще задълбочи политическото разделение в Полша. Решението за екхумациите сериозна полемика в страната, тъй като те ще се извършат без съгласието на някои от близките на загиналите.

title: Полша ексхумира загиналия при катастрофата в Смоленск президент Лех Качински

maintext: Полски прокурори започнаха ексхумирането на тленните останки на президента Лех Качински, който загина в самолетна катастрофа в Русия през 2010 г. , предаде БТА, като цитира "Ройтерс".Подновеното разследване на трагедията вероятно ще задълбочи политическото разделение в Полша, посочва агенцията.Разследването при предишното центристко правителство начело с Доналд Туск, който сега е председател на Европейския съвет, установи, че катастрофата в Смоленск, западна Русия, при която загинаха също съпругата на Качински и над 90 висши военни и обществени фигури, е причинена от пилотска грешка.Но братът близнак на загиналия президент, Ярослав, чиято популистка партия "Право и справедливост" отстрани от власт центристите на изборите миналата година , настоява, че тя е била причинена от експлозия на борда. Прокурорите искат да установят дали по време на погребенията са били смесени тленни останки и дали нараняванията по телата на загиналите са били описани правилно в протоколите от предишното разследване. Те изтъкват, че отказът на Русия да предаде останките от самолета е огромна пречка за следствието."Най-важните следствени улики остават в Русия и аз не очаквам скоро достъп до тях", заяви заместник -главния прокурор Марек Пасионек.Русия отказва да върне самолетните останки под предлог, че не е приключила собствено разследване.Останките на Лех Качински и съпругата му Мария ще бъдат преместени от криптата във вавелската катедрала в Краков в Южна Полша. В следващите месеци ще последват още ексхумации.Според опоненти на управляващите подновеното разследване има за цел да дискредитира центристката опозиция и да обедини консервативния електорат, който е дълбоко подозрителен към Русия.Решението за ексхумациите предизвика сериозна полемика в Полша, тъй като те ще се извършат без съгласието на някои от близките на загиналите, отбелязва Би Би Си.Проучване на общественото мнение от миналия месец показа, че едва 10% от запитаните одобряват новите действия на разследващите.Въпреки че повечето поляци смятат, че причините за катастрофата не са напълно изяснени, мнозинството вярва, че трагедията е резултат от инцидент. Предишните разследвания изключиха вероятността за експлозия на борда.Министърът на отбраната Антони Мацеревич, близък съюзник на Ярослав Качински, разследва злополуката повече от 5 години, но до момента не е оповестил нови доказателства, които да оборват заключенията на предишното правителство.


title: Фотогалерия: Как се лови риба с презерватив

maintext: 1/12 снимки в галерията Всяка нощ в Хавана, десетки мъже могат да бъдат видени по протежението на булевард Ел Малекон да ловят риба използвайки презервативи. Те държат високо стръвта над водата и са устойчиви на метеорологичните условия и дърпането на паламуда или червената риба.


title: Сезонът на Григор Димитров приключи с драматична загуба на двойки

maintext:
Димитров изигра последния си мач за 2016 г.
Григор Димитров изигра последния си официален мач за 2016 г.Българският тенисист и пакистанският му партньор Айсам Ул Хак Куреши загубиха драматично от поставените под №6 Марсело Мело и Вашек Поспишил в четвъртфиналите на турнира на двойки в Париж.Димитров и Куреши спечелиха първия сет, но допуснаха обрат и отстъпиха с 6:3, 3:6 и 8:10 в шампионския тайбрек. Двубоят продължи 1 час и 15 минути.Българинът и пакистанецът пробиха за 3:1 в първия сет и удържаха преднината си до края, като не дадоха нито една възможност за пробив на Мело и Поспишил.Втората част се разви по идентичен начин. Димитров и Куреши нито веднъж не стигнаха до шанс за пробив, а бразилецът и канадецът реализираха една от двете си възможности в осмия гейм. Те поведоха с 5:3 и затвориха сета със сервис гейм на нула.Шампионският тайбрек беше много равностоен и се движеше точка за точка. При 8:7 в полза на Мело и Поспишил на линията за два сервиса застана Димитров. Бразилско-канадският тандем стигна до два мачбола след печелиш ретур. Българинът и пакистанецът спасиха първия, но не успяха да се справят с втория.Вчера Димитров приключи и със сезона на сингъл, след като допусна обрат срещу световния номер 1 Новак Джокович в оспорвана битка, продължила близо два часа и половина.


title: Общо 25 от арестуваните 31 митничари на "Лесово" са вече на свобода

maintext:
Фотограф: Анелия Николова
25 от митническите служители, които бяха арестувани при спецакцията на ГКПП "Лесово" са вече на свобода., съобщава Нова телевизия. По време на полицейската операция бяха задържани общо 31 души Очаква се днес прокуратурата да обяви кои от останалите шестима митничари в ареста ще получат най-тежката мярка за неотклонение – задържане под стража.На шестима от освободените е било наложено прокурорско задържане за 72 часа, а други шестима са с "парична гаранция".От прокуратурата твърдят, че следената в продължение на няколко месеца група е печелила по 5000 евро месечно от подкупи. Сред тарторите на групата са били началници на смяна и ръководители от самия граничен пункт


title: В Световния ден на диабета болници предлагат безплатни изследвания

maintext:
Ивет Лалова с учениците от 119 СОУ
["Открито за диабета"]
Диабетът е огромен и нарастващ товар в световен мащаб. Над 420 милиона възрастни живеят с диабет през 2016 г. и този брой се очаква да нарасне до около 640 милиона (или почти 10% от населението на света)
през 2040 г.
В България около 460 000 души живеят с диабет, но 200 000 не знаят и не се лекуват. Освен това около 2000 деца живеят с диабет тип 1 и възрастовата граница при тях пада, а все по-често има случаи и на тип 2.
Тези данни припомня Националната асоциация на децата и младите хора с диабет по повод 14 ноември - Световният ден за борба с диабета.
Денят се отбелязва по решение на Международната диабетна федерация и Световната здравна организация в отговор на нарастващата тревога за бъдещето на милионите хора, страдащи или застрашени от заболяването.
Кампаниите за отбелязване на деня и промоция на изследването на кръвната захар из страната започнаха миналата седмица. Атлетът Ивет Лалова посети 119 СОУ в столицата, като лице на кампанията "Открито за диабета" на фармацевтична компания Sanofi България и Българската асоциация диабет, Националната асоциация на децата и младите хора с диабет и асоциация "Диабет Тип 2".
"Често описват диабета като новата световна пандемия. Една от основните причини за появата на диабет тип 2 е наднорменото тегло, затова днес дадох съвети на децата как да се хранят балансирано, както и да спортуват ежедневно.", сподели Лалова след срещата си с учениците.
В рамките на кампанията ще има безплатно измерване на кръвната захар в аптеки "Ремедиум" в София, Бургас и Пловдив в периода 21-25 ноември. Паралелно с това, във всеки от трите града за пациентите с диабет ще бъде организирана безплатна образователна лекция от водещ ендокринолог, където те ще могат да се срещнат и с посланика на кампанията Ивет Лалова.
през целия месец ноември. Необходимо е предварително записване в Центъра за превенция на захарния диабет към Клиниката по ендокринология и болести на обмяната на тел.
Ефективното лечение, може да намали инвалидизиращите усложнения с до 50%. За добър контрол на болестта Международната диабетна федерация препоръчва стойности на кръвна захар преди хранене от 4-7 ммол/л; и кръвна захар 2 часа след хранене по-малка от 10 ммол/л.
Днес в рамките на същата инициатива в 11 ч. в Храма "Свети Седмочисленици" ще бъде отслуженза здраве на децата и младите хора с диабет, а в парка отпред доброволците ще се включат в образуването на син кръг - символът на борбата със заболяването. По-късно през деня в столицата ще се проведе конференция със специалисти и ще бъде представен нов документален филм за живота с диабет с участието на деца, младежи и алпинистът Боян Петров.се включва в усилията срещу диабета.(14 ноември) във фоайето на Поликлиниката на ВМА, всеки желаещ ще може да си направи безплатно изследване на кръвна захар и ако е необходимо – консултация със специалист-ендокринолог. Кампанията е под мотото: Изследвай се, ако мислиш, че си в риск! Може да избегнеш застрашаващи живота усложнения!Захарният диабет е метаболитно заболяване, характеризиращо се с повишени нива на кръвната захар, което се дължи на частично намаление или нарушено действие на инсулина (диабет тип 2) или пълна загуба на продукцията му в организма (диабет тип 1).


description: Ghostdog пише пиеси и прави IT планове с картинки

title: Ghostdog за опасната литература, системните кодове и липсата на критическо мислене

maintext:
Светозар Георгиев - Ghostdog, по време на литературно четене в клуб "Перото"
[Национален дворец на културата]
Такива истории разказва Ghostdog. Трудно е да им повярваш, но същевременно напълно възможно. Такива и пише, а на него му се пише много.
За писането казва, че е по-лошо от пушенето, "макар и да води до същите резултати". Започнал да пише късно, на около 30 години, а цигарите бил спрял за 13.
‘Аз за какво го правя това? Защо ги пиша тези неща?" Отговаря си с "
Не е много ясно".
Според него литературата е опасна, защото използва читателите като "усилвател" и е начин "
да се бъзикаш с хората, но не да ги подиграваш, а просто да си изкараш емоциите през тях".
От друга страна "
писането е като да си в мъгла. Можеш да си намериш пътя с опипване, но това е трудно, а и ръцете са къси. Ако пък размахаш пръчка, можеш да извадиш нечие око".
Обяснява, че литературата е опасна и заради белите, които могат да създават думите ако "се подредят по някакъв начин".
"Например когато някой про
"всичко могат да го опаковат и да мине за литература...и минава".
Причината за това си обяснява с "масовата
девалвация на знания и липса на критическо мислене".
ли тая' работа с кристалите, които ще те излекуват".
Основната причина обаче е "л
дали едно нещо им харесва или не, като е в момента" а да проследяват пътеките, по които е минал авторът, "културните катастрофи", които са му повлияли. Критиците трябва да предлагат "епистемологията, която днес липсва".
Технология на театъра
Говорим и за театър. Ghostdog е автор на пиесите "
Преди не си давах сметка, че всякакви волни движения от мен се отразяват и на целия екип. Ти не можеш да лашкаш целия екип. Ако по някакъв начин искаш да си добър член на екипа, трябва да си ги пазиш".
На него не му се тича. Известно време е писал роман за икономиката, който кръстил "Иванчо и Марийка". Сега пише друг, но без да знае какво ще се получи накрая. Говори с вълнение за книгите, които е прочел и иска да прочете, докато пише указания за системни кодове. Съставил е тригодишен план за развитието на IT системите, в болницата, в която работи, който представил на директорите. "Беше с картинки, те много го харесаха".
"Много е лошо, че в близкото бъдеще животът на хората ще зависи от технологии, от които почти никой си няма понятие", казва сякаш за финал.
Светозар Георгиев е известен с псевдонимите Ghostdog и Psychobaiko. През 2014 г. излезе първата му и досега единствена книга "Психоспирка" - сборник с поезия, пиеси и други текстове. Борави еднакво добре с думи и кодове. Завършил е физика, работи като компютърен специалист в болница в София.С Анна Данкова е съавтор на пиесата "Golem" /"Голем", която бе част от селекцията на тазгодишния АСТ фестивал. Това е поводът за разговора, който преди да стигне до театъра, започва с болнични истории. А те включват неуспешни опити за самоубийство, неаполитански мастиф и естревагантния му стопанин, ядосан на починалия си пациент хирург. Разказва ги с усмивка, която обяснява: "Усвоих цинизма на хирурзите и сестрите. Всеки влязъл през вратата е просто поредното И.З. - история на заболяването".Скача на нова тема: "Има една стара градска легенда, че ако захапеш крушка, не можеш да я извадиш, без да я счупиш". Така веднъж в една от болниците, в които работил, с електрически крушки в устите се появили последователно момче, а малко след него и таксиметровият шофьор, който го закарал.Следва разказ за негов приятел, който обирал проститутки. А 90-те били хубави години - веднъж за 50 000 хил. тогавашни лева продал "на една мутра шапката, която майка ми оплете от стар пуловер".От известно време обаче си задава въпросите "чете книга за кемтрейлсът. Сега Румен Радев каза, че ще спре. Аз много разчитах някой най-сетне да се захване сериозно" - казва, като във въздуха остава дебелата линия на иронията.Според него, макар и да е трудно да се даде точна дефиниция за литературата, тя все пак има някакви рамки. Притеснява го обаче това, че в последните години забелязва разширяване на тези условни граници, което поражда проблем:Описва тези процеси с технологични термини, примери от биологията, "илюзията, че "Уикипедия дава знание", като хвърля обвинения към креационистите, псевдонауката, антифармацията "иипсата на сериозни критични усилия, не само като професия, но и в мисълта на зрителя".Освен цинизъм е усвоил и друго от общуването си с лекари - да дава не само диагнози, а и да предлага решение за проблемите. Според него трябват професионални критици, които "да не оценяватПеперудите са всъщност изтребители", "Мъртвата Дагмар или Малката кибритопродавачка", "Космонавт" и други. Днес обаче не би участвал в подобни проекти. Не иска да е отговорен за актьорите. Описва ги като хора, които "тичат между шипките, за да вземат една къпина, която да покажат на онези, които не искат да се бодат на тръните".


description: Певецът, композитор, поет и романист Ленард Коен почина на 82 години, съобщиха негови близки на официалната му страница във "Фейсбук".

title: Почина певецът и композитор Ленард Коен

maintext:
Последният му албум You Want It Darker излезе на пазара през октомври.
Стилът на Коен дразнеше мнозина. Британският музикант Пол Уелър каза, че от дълбоки му бас и монотонните речитативи ми иде да си пререже вените. Но често в песните му имаше и хумор, понякога посветен на репутацията му често да се влюбва.
Роден през 1934 г. в еврейско семейство в говорещ английски квартал на Монреал, Коен чете като тийнейджър Федерико Гарсия Лорка, учи се на китара от изпълнител на фламенко и събира кънтри групата Buckskin Boys.
Той завършва McGill University в Монреал и скоро след като се дипломира, публикува първата си стихосбирка. Недоволен от малките си доходи, Коен се насочва към писането на песни и през 1967 г. се среща с Джон Хамънд, продуцентът, открил Дилън. Той му осигурява договор с Columbia Records, за която Коен работи пет десетилетия. Между 2008 и 2013 г. Ленард Коен бе принуден да организира продължителни турнета, след като изгуби дело срещу своя бивш мениджър и партньор Кели Линч. Композиторът я обвиняваше, че тя е изхарчила спестяванията му. След присъдата Линч трябваше да плати 9 милиона долара, но тя така и не го направи.Последният му албум You Want It Darker излезе на пазара през октомври.Стилът на Коен дразнеше мнозина. Британският музикант Пол Уелър каза, че от дълбоки му бас и монотонните речитативи ми иде да си пререже вените. Но често в песните му имаше и хумор, понякога посветен на репутацията му често да се влюбва.Роден през 1934 г. в еврейско семейство в говорещ английски квартал на Монреал, Коен чете като тийнейджър Федерико Гарсия Лорка, учи се на китара от изпълнител на фламенко и събира кънтри групата Buckskin Boys.Той завършва McGill University в Монреал и скоро след като се дипломира, публикува първата си стихосбирка. Недоволен от малките си доходи, Коен се насочва към писането на песни и през 1967 г. се среща с Джон Хамънд, продуцентът, открил Дилън. Той му осигурява договор с Columbia Records, за която Коен работи пет десетилетия.
В съобщението няма повече подробности за причините за смъртта на Коен. В текста само се посочва, че възпоменателно събиране е планирано в Лос Анжелис, където той живееше от години.Коен е роден в канадската провинция Квебек и почти веднага след като се мести в Ню Йорк през 1966 г. става известен поет и романист, едва на 31 години.Целта му е да пробие на музикалната сцена и скоро критиците започват да сравняват лиричната сила на песните му с тази на Боб Дилън.Коен е вдъхновил мнозина музиканти и е носител на множество награди, включително е член на Залата на славата на рокендрола. Той рядко се е изкачвал високо в класациите за рок музика, като присъствието му бе понякога в категорията фолк-рок.Най-прочутата му песен "Алелуя", в която се разказва за библейския цар Давид и се прави паралел между физическата любов и страстта за духовна връзка, е изпълнявана и интерпретирана стотици пъти след излизането си през 1984г. Той самият е разказвал, че е композирал песента години наред и на моменти е бил толкова отчаян, че не му се получава, че блъскал главата си в пода на хотела.Много от песните, написани от канадеца, станаха известин в изпълнение на други изпълнители, включително Джуди Колинс, помогнала му да добие слава с ранните си композиции през 60-те години.Най-преданите му последователи сравняваха работата му с проповедничество. Той пееше за религия, за Исус Христос и юдейските традиции, за любов и секс, за политическо недоволство, съжаление и "търсенето на баланс между хаоса и съществуването". Текстовете на песните му често бяха много лични и съдържаха елементи на молитва.


title: "Кливланд" изравни клубния си рекорд за най-добър старт на сезона

maintext:
Леброн Джеймс завърши с 28 точки, 14 борби и 9 асистенции
Кливланд кавалиърс" изравни клубния си рекорд за най-добър старт на сезона в НБА след зрелищна домакинска победа над "Торонто раптърс" със 121:117.Шампионите постигнаха девети успех от десет мача, което им се случва едва за втори път след 1976 г.Леброн Джеймс изигра впечатляващ мач за "кавалерите", като завърши с 28 точки, 14 асистенции и девет борби. Той вкара десет от 15-те си стрелби от игра, включително две тройки от пет опита.Кайри Ървинг също игра на много високо ниво и отбеляза 24 точки при 50% успеваемост в изстрелите от игрова ситуация. Toй реализира десет поредни точки за своя отбор в последните пет минути, когато ситуацията стана критична за "Кавс". Към точковия си актив гардът прибави пет борби, четири асистенции и две откраднати топки.Кевин Лав се отличи с дабъл-дабъл от 19 точки и 13 борби, а Чанинг Фрай направи изключително включване от пейката с пет тройки от осем опита и общо 21 точки за 20 минути игра."Кливланд" и "Торонто", които през миналия сезон играха във финала на Източната конференция, направиха страхотно шоу в първия си сблъсък от тазгодишната кампания."Кавалерите" започнаха по-добре и поведоха с пет точки след първата четвърт - 30:25. В началото на втората разликата стана осем точки, но играчите на "Торонто" бързо успяха да я съкратят до една.В края на третата част домакините стигнаха до най-големия си аванс в мача - 91:79, но гостите не се предадоха и за пореден път стопиха разликата.Още преди да е изминала минута от началото на последната част "раптърите" намалиха до 88:91, а четири минути и половина преди края на мача дори поведоха със седем точки - 110:103."Кливланд" обаче успя да обърне резултата в заключителните минути. Ървинг се разигра и вкара десет поредни точки за "кавалерите", за да се стигне до 113:112 в тяхна полза."Торонто" отговори с кош на Демар Дероузън за поредния обрат - 114:113, но тогава дойде ключова тройка на Фрай за 117:115. "Раптърс" пропуснаха в ответната атака, а Леброн Джеймс осигури победата с пробив и поднасяне за 119:115.Кайл Лаури беше най-резултатен за "Торонто" с 28 точки, а Дероузън добави 26. "Раптърс" допуснаха трета загуба от десет мача през сезона и разделят третото място в Източната конференция с "Шарлот хорнетс"."Атланта хоукс" се придвижи на втора позиция, след като надигра драматично "Маями хийт" с 93:90 за осмия си успех от десет двубоя.


description: Най-силно се представя Веселин Марешки във Варна, където е първи и в Добрич, класирал се втори.

title: Марешки се представя силно само в два от шест големи града, в които има бензиностанции

maintext:
Добрият резултат на президентските избори даде основание на Веселин Марешки да помисли и за навлизане в политиката чрез партия.
Фотограф: Цветелина Белутова
Варненският бизнесмен Веселин Марешки може да се приеме за изненадата на президентските избори, като постигна четвърти резултат, изпреварвайки партийните кандидати на Реформаторския блок Трайчо Трайков, ДПС Пламен Орешарски и АБВ Ивайло Калфин. Допреди малко повече от година той беше известен основно с веригата си от аптеки, която е обхванала цялата страна. Той стана истински популярен и симпатичен на мнозина, след като откри бензиностанции, предлагащи горива на сензационно ниски цени.Към момента Марешки има бензиностанции в шест областни центъра, но поглед към представянето му на изборите в тях показва, че само в два е по напред от националното четвърто място. В родната, където е и най-добре познат, той дори е първи, като е получил 26.43% от гласовете при 19.75 на сто за класиралата се втора Цецка Цачева (ГЕРБ), Румен Радев е трети с 18.99%. Следват Красимир Каракачанов (14.34%), Трайчо Трайков (4.97%), Ивайло Калфин (3.22%), Пламен Орешарски (3.12%) и Татяна Дончева – 2.34%., където има бензиностанция от юли, Веселин Марешки е втори, като изостава с малко под три процента от издигнатия от инициативен комитет и подкрепен от БСП Румен Радев. В областта генералът от резерва е получил 24.10%, бизнесменът 21.36 на сто. Следват Красимир Каракачанов 17.08% и Цецка Цачева 17.07%.Интересен е резултатът в- вторият областен град, след Варна, в който Марешки откри бензиностанция, още през март тази година. Въпреки прочутата спестовност на габровци, фактът че плащат по-малко за гориво благодарение на варненеца, не се отразява драстично на неговия резултат.В областта Марешки си е четвърти с 15.32% от гласовете, като отстъпва на Румен Радев (23.74%), Цецка Цачева (22.89%) и Красимир Каракачанов (15.80%). Все пак разликата с кандидата на обединените патриотични формации е под 0.5 на сто при около 4 на сто в национален мащаб.Малко по-малка разлика спрямо третия, отколкото на национално ниво, Веселин Марешки има и в, където продава евтини горива от август. В областта той е четвърти, като има с 2.28% по-малко гласове от третия - Румен Радев (14.39%). Иначе в Разград печели Пламен Орешарски (27.73%), втора е Цецка Цачева (21.08 на сто).Присъствието на бензиностанции от веригата VM Petroleum вот септември не дава някакво особено предимство на Марешки. В областта той е четвърти с резултат от 14.83%. Най-много гласове получава Цецка Цачева (23.87 на сто), следвана от Румен Радев (19.36%) и Пламен Орешарски (17.86%). След Марешки е Красимир Каракачанов (11.95%).Варненският бизнесмен прави дъмпинг на горивата и вот август, но и там си е четвърти, с почти същото изоставане от Каракачанов като на национално ниво. Веселин Марешки е събрал 12.52% от гласовете, а представителят на патриотичните организации взима 16.48 на сто. Победител в област Сливен с минимална преднина е Румен Радев – 26%, Цецка Цачева е втора с 25.88 на сто.Изненада е силното представяне на Веселин Марешки в, където заема трета позиция с 12.81% от гласовете, като изпреварва дори Пламен Орешарски на традиционно предпочитаната партия в района ДПС.Бърз преглед на данните на сайта на ЦИК показва и в кои области Веселин Марешки е най-слабо популярен. Става въпрос за София град, Пазарджик и Хасково, където е пети.


title: Испания и Италия биха убедително аутсайдерите в групата си

maintext:
Испания взе третата си победа от четири мача
Радостта на сърбите след ценния изравнителен гол при гостуването на Уелс
юФаворитите в група G от квалификациите за световното по футбол в Русия - Испания и Италия, спечелиха убедително мачовете си. Двата състава очаквано не направиха грешки срещу аутсайдерите.Испанците стигнаха до 4:0 срещу Македония у дома. Италианците спечелиха със същия резултат при гостуването си на Лихтенщайн.В другата среща в групата Албания отстъпи с 0:3 срещу Израел у дома."Фурия роха" и "скуадра адзура" са в челото с по десет точки. Израелците са трети с девет, Албания има шест, а Македония и Лихтенщайн нямат точки.В Гранада македонците започнаха добре и до 20-ата минута имаха две възможности пред Дарко Велковски и Горан Пандев, но не можаха да вкарат.Постепенно домакините поеха инициативата. В 25-ата минута Велковски вкара, но в собствената си врата, след като направи несполучлив опит да изчисти с глава.Виктор Витоло се оказа на правилното място в 63-ата минута и след удар с глава удвои. В края Испания стигна до още два гола. В 84-ата Начо Монреал вкара след хубав изстрел по земя след центриране от дясно. Секунди по-късно Ариц Адурис получи от Давид Силва и направи резултата 4:0.Италианците подпечатаха победата си още през първото полувреме. Белоти вкара два гола - в 11-ата и 44-ата минути, а между тях се разписаха Имобиле и Кандрева."Скуадра адзура" отправи общо 30 удара към вратата на Лихтенщайн, като 17 бяха точни. След почивката гостите имаха още възможности, но не стигнаха до нови голове.В друга квалификация Сърбия стигна до 1:1 с Уелс като гост. Александър Митрович донесе точката с гол в 86-ата минута. През първата част Гарет Бейл беше дал преднина на британците с хубав удар по земята.В групата начело е Ирландия, като след успеха с 1:0 срещу Австрия като гост отборът има десет точки. Сърбите са втори с осем, а Уелс е трети с шест.


title: Кристиано Роналдо записа ново историческо постижение

maintext:
Португалецът прави един от най-силните сезони в кариерата си
Звездата на "Реал" (Мадрид) Кристиано Роналдо записа поредното си историческо постижение, след като стана първият футболист, който в пет поредни календарни години отбелязва по повече от 50 гола.В двубой от 13-ия кръг на Примера дивисион португалецът се разписа два пъти във вратата на "Спортинг" (Хихон) за успеха ри победата с 2:1 и вече има 51 попадения за годината.Големият съперник на Роналдо на терена - Лионел Меси, единствен се доближава до невероятното му постижение, но през 2013 година вкара "само" 45 гола.Играчът на "Реал" всъщност само миналата година е вкарал по-малко от 60 попадение и по-точно - 57. В годините преди това той е вкарал съответно 61 (2014), 69 (2013), 63 (2012) и 60 (2011).


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня - 17 ноември 2016 г.

maintext: 1/15 снимки в галерията Момиче седи до статуя пред Политехническия университет в Атина. Днес в Гърция се отбелязва 43-та годишнина от студентския бунт срещу военната хунта в страната.